คือผมแสบตาแบบสุดๆเป็นมาเกือบ2เดือนล่ะหลังจากปวดหัวปวดกระบอกตา รู้สึกว่าจมองเห็นดั้งจมูงริมๆจมูง ยังไม่หายสักที อยากรู้เป็นเพราะอะไร
สวัสดีค่ะ อาการแสบตา ปวดหัว ปวดกระบอกตา อาจมีสาเหตุมาจาก กล้ามเนื้อที่ใช้ขยับกล้ามเนื้อตาล้าจากการใช้งานหรือเพ่งหน้าจอนานๆ ซึ่งถ้ามีสายตาผิดปกติเช่นสั้น ยาว เอียง ที่ไม่ได้แก้ไขร่วมด้วย ทำให้ต้องเพ่งสายตามากตลอด จะยิ่งกระตุ้นให้มีอาการได้ สาเหตุอื่นๆเช่นปวดหัวจากการใช้งาน ปวดไมเกรน มักปวดมากข้างเดียว มีคลื่นไส้ ตาพร่าได้ หรือปวดจากสาเหตุในสมองแต่เป็นไปได้น้อยถ้าปวดตรงกระบอกตาอย่างเดียวไม่ได้ปวดตรงศีรษะโดยตรงเบื้องต้น พยายามกำจัดปัจจัยที่อาจจะเกี่ยวข้องคือเรื่องของการใช้งานสายตามากๆไปก่อน แต่หากหลีกเลี่ยงไม่ได้ ควรจะมีการพักสายตาเป็นระยะ เช่นทุก 15-20 นาทีให้พักสายตามองไปไกลๆชั่วครู่ และใส่แว่นสายตาแก้ไขถ้ามีปัญหาสายตาใดๆควรไปพบแพทย์ถ้ายังปวดหัว ปวดตามากขึ้นเรื่อยๆ พักการใช้งานสายตาแล้วไม่ดีขึ้น ปวดมากจนรบกวนการมองเห็นร่วมไปด้วย